হাতিরঝিলে ভাসছিল যুবকের মরদেহ
রাজধানীর হাতিরঝিল লেকে ভাসমান অবস্থায় রবিন (২৯) নামে এক যুবকের মরদেহ উদ্ধার করেছে বাড্ডা থানা পুলিশ।

শনিবার (২০ এপ্রিল )সকালের দিকে ৯৯৯ এ খবর পেয়ে হাতিরঝিল পুলিশ প্লাজার পেছনের ব্রিজের নিচ থেকে ওই যুবকের মরদেহ উদ্ধার করা হয়।

বিষয়টি নিশ্চিত করেছেন বাড্ডা থানার ভারপ্রাপ্ত কর্মকর্তা (ওসি) ইয়াসিন গাজী। তিনি জানান, সকালে ব্রিজের নিচে মরদেহ ভাসতে দেখে ৯৯৯ এ খবর দেয় লোকজন। পরে ঘটনাস্থলে যায় হাতিরঝিল থানা পুলিশ।

প্রথমে ওই যুবকের নাম পরিচয় পাওয়া যায়নি। পরে প্রযুক্তির সহায়তায় তার নাম পরিচয় পাওয়া যায়। নিহত যুবকের নাম রবিন। প্রাথমিকভাবে আমরা তার শরীরে কোনো আঘাতের চিহ্ন পাইনি।

রবিনের বাড়ি চট্টগ্রাম জেলার খুলশী থানা এলাকায়। তার বাবার নাম আব্দুস সাত্তার। মরদেহের ময়নাতদন্তের রিপোর্ট পেলে মৃত্যুর সঠিক কারণ জানা যাবে বলে জানান তিনি।


রাজধানীর হাতিরঝিল লেকে ভাসমান অবস্থায় রবিন (২৯) নামে এক যুবকের মরদেহ উদ্ধার করেছে বাড্ডা থানা পুলিশ।